CELEX ID: 32010D0693
Publication Date: 2010-07-22

Document:
KOMISIJOS SPRENDIMAS
2010 m. liepos 22 d.
kuriuo nustatoma valstybių narių Europos Parlamento ir Tarybos direktyvos 2004/42/EB dėl tam tikrų lakiųjų organinių junginių išmetamų kiekių ribojimo antrosios įgyvendinimo ataskaitos bendra forma
(pranešta dokumentu Nr. C(2010) 4955)
(2010/693/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 21 d. Europos Parlamento ir Tarybos direktyvą 2004/42/EB dėl lakiųjų organinių junginių, susidarančių naudojant organinius tirpiklius tam tikruose dažuose, lakuose ir transporto priemonių pakartotinės apdailos produktuose, išmetamų kiekių ribojimo ir iš dalies keičiančią Direktyvą 1999/13/EB (1), ypač į jos 7 straipsnį,
kadangi:
(1)
Pagal Direktyvos 2004/42/EB 3 straipsnio 1 dalį valstybės narės turėtų užtikrinti, kad šios direktyvos I priede išvardyti produktai būtų tiekiami rinkai jų teritorijoje po tos direktyvos II priede nurodytų galutinių terminų tik tuo atveju, jeigu lakiųjų organinių junginių (toliau - LOJ) kiekis neviršija tos direktyvos II priede nustatytų atitinkamų ribinių verčių ir jeigu LOJ kiekis yra tinkamai nurodomas etiketėse pagal tos direktyvos 4 straipsnį.
(2)
Pagal Direktyvos 2004/42/EB 7 straipsnį valstybės narės, remdamosi Europos Komisijos sukurta bendra forma, turėtų pranešti monitoringo programų, kurios buvo parengtos pagal tos direktyvos 6 straipsnį, rezultatus ir licencijuotų produktų kategorijas bei kiekius.
(3)
2007 m. sausio 1 d.-gruodžio 31 d. laikotarpio pirmosios ataskaitos forma buvo nustatyta Komisijos sprendime 2007/205/EB (2). Kad valstybės narės galėtų įvykdyti įpareigojimą pateikti 2010 m. sausio 1 d.-gruodžio 31 d. laikotarpio ataskaitą, turėtų būti parengta antrosios ataskaitos bendra forma.
(4)
Šiame sprendime numatytos priemonės atitinka Direktyvos 2004/42/EB 12 straipsnio 2 dalyje nurodyto komiteto nuomonę,
PRIĖMĖ ŠĮ SPRENDIMĄ:
1 straipsnis
Rengdamos Direktyvos 2004/42/EB 7 straipsnyje nurodytą 2010 m. sausio 1 d.-gruodžio 31 d. laikotarpio ataskaitą, valstybės narės naudoja šio sprendimo priede nustatytą formą.
2 straipsnis
Šis sprendimas skirtas valstybėms narėms.
Priimta Briuselyje 2010 m. liepos 22 d.

EuroVoc Classification:
Level 1: 100160
100155
100147
100150
100144
Level 2: 100191
100244
100269
100220
100175
100242
Level 3: 486
3810
2449
4017
2524
1362
3798
1707
All Descriptors: 1641
1707
2891
3164
3811
3817
4125
4211